Tidligere sundhedsminister Jakob Axel Nielsen skal med tiden overtage direktørjobbet i den nordjyske entreprenørvirksomhed Calum.

Jakob Axel Nielsen forlod Folketinget i september 2010 efter at være blevet fyret som sundhedsminister. Dengang fik han job som direktør i Aleris Privathospitaler - et job, han havde i mindre end et år. Nu begynder han til marts hos Calum, hvor han efter eget udsagn i første omgang skal lære om entreprenørbranchen, inden han med tiden overtager direktørjobbet fra ejeren Henrik Calum.